Epizoda 3 (Bitange i princeze, sezona 1)

"**Epizoda 3**" treća je epizoda prve sezone sitcoma *[[Bitange i princeze]]*. Epizoda je premijerno prikazana 29. travnja 2005. godine na HRT-u 2, a režirao ju je i napisao tvorac serije Goran Kulenović.

U trećoj epizodi, nakon što izvuče Kazu iz zatvora, Teo odlazi kod svoje supruge Barbare, za koju se ispostavlja da je u vezi s konobarevim bratom mafijađem, Đurom Krolom. Istovremeno, Robi i Irena počinju rad na televiziji, gdje njihova intrinzična nesposobnost dovodi Šefa do ruba potpunog sloma.

## Sinopsis

Nakon što napadne policajce u pokušaju da "spasi" Tea, Kazo završi u pritvoru u Đorđićevoj, gdje dobije cimera. Kada ga cimer zamoli da mu se okrene na leđa, Kazo se prestravi, ali ispostavlja se da njegov cimer samo želi urinirati, ali da ne može dok ga netko gleda. U tom trenutku po Kazu dolazi Teo; Kazo entuzijastično govori da mu je u pritvoru super te se ispostavlja da su ga policajci malo pretukli. Teo mu tada objašnjava da ga je krivo shvatio i da nije ubio svoju suprugu te ga planira odvesti iz pritvora; Kazin cimer ih prije odlaska još jednom zamoli da se požure jer ne može obaviti malu nuždu dok su oni tu.

Natrag u stanu, Robi, Lucija i Irena dočekuju Kazu s transparentom "Kazo – heroj, a ne zločinac". Nakon što Kazo prigovara, Teo otkriva da mu supruga stvarno ima ljubavnika i pokazuje ekipi dokaze (rabljeni kondom, lisičine i gedore) za svoju tezu. Dok Teo analizira dokaze, Irena i Robi jure na taksi da stignu na vrijeme na posao, a Kazo govori Luciji da i oni moraju u videoteku; prije odlaska, Kazo i Teo se pomire. 

Na StrTV-u, Robi i Irena kasne te zahtijevaju poseban tretman, ali ih novi Inspicijent napadne zbog kašnjenja, a Šef iz naziva idiotima. Za deset minuta, Robi i Irena su spremni, ali ona je odjevena u kućni ogrtač, a Robi u trenirku; njih su dvoje vjerovali da će čitati vijesti, međutim ispostavilo se kako ih je Šef prvo poslao na sport, odnosno vremensku prognozu, a odjeća je takva jer je to odluka uprave da bi se privukla publika. Doduše, ispostavlja se kako ogrtač nije Irenin pravi *outfit*, već ispod njega ima izrazito oskudni kupaći kosim; Šef poludi te naredi da joj se da nešto što koliko-toliko podsjeća na kupaći kostim. Šef Robiju da tekst koji treba naučiti kako ne bi zamuckivao, međutim Robi se pravi važan i govori kako je jutros na toaletu sat i pol čitao o sportu te da je spreman na sve.

U videoteci, Kazo jede sladoled dok Lucija slaže nove filmove. Kada Lucija ne zna gdje svrstati film *[[The Perfect Storm (film)|Oluja svih oluja]]* jer nemaju meteorološke filmove, Kazo joj krene objašnjavati kako će razvrstavati filmove po žanru: naslov filma nije toliko važan koliko omot, jer slika otkriva više nego naslov. I dok joj Kazo pokušava objasniti kako po omotu filma *[[Red Sonya (film, 1985)|Crvena Sonja]]* prepoznati žanr, Lucija flertuje s njim, ali Kazo na to ne zna odgovoriti i samo nastavlja objašnjavati.

Natrag na televiziji, nakon što Voditelj završi s vijestima, započinje Robijeva rubrika *Sportski sitnozor*, gdje Robi čita rezultate marginalnih sportova i ne može sakriti svoje čuđenje, što Šefa dovodi do ludila. Nakon što, zbunjen, pročita vijesti do kraja, najavi Ireni koja čita prognozu, ali ne zna kako pokazivati na karti pa se i njezina rubrika pretvara u potpuni fijasko. Nakon što Irena opsuje jer ne uspije otvoriti kišobran koji je dobila kao rekvizit, Šef na rubu živčanog slova naredi da prijeđu na reklame.

U videoteku dolazi Erotoman, a Kazo šalje Luciju da ga "shendla", što ona krivo shvati pa Erotoman misli da mu se upucava. Kada shvati da je sve zabuna, bude mu lakše i traži film *Kremenko: Analni prvak*; Lucija misli da se radi o crtiću i ide ga potražiti, no Kazo ulijeće s pravim filmom i pita Erotomana je li "štovatelj žanra", što ovaj potvrđuje. Kazo tada pokrene raspravu o klasiku *[[Deep Throat (film)|Duboko grlo]]*, raspravljajući o tehničkim i metafilmskim aspektima filma, međutim Erotoman ne percipira film na taj način; u tom trenutku dolazi Lucija s crtićem, a Erotoman - zbunjen - govori im da nisu normalni, uzima svoj film i odlazi iz videoteke. Na izlasku se mimoilazi s Teom, koji je odlučio vratiti se u svoj stan po svoje stvari te moli Kazu da ide s njim i pomogne mu; Teo mu obećava da će biti miran ako on ide s njim.

Teo zvoni na vrata svog stana, koja otvara Barbara, rugajući se Teu i Kazi; Teo ulazi, a Barbara zalupi Kazi vrata ispred nosa. Dok Teo uzima svoje stvari, Barbara ga optužuje da ima ljubavnicu, ali on joj otkriva da zna da ima ljubavnika, iako se Barbara isprva pravi glupom. Istovremeno, na televiziji, Šef si mjeri tlak te je u jako lošem stanju, govoreći da je jedan raniji incident kada je voditelj počeo štucati usred prijenosa u živo bio ništa u odnosu na ono što su mu Robi i Irena priredili danas. Robi se pokušava opravdati da nije uopće znao da se žene bave sportom i da to ionako nikoga ne zanima, međutim Inspicijent mu govori da je uprava odučila posvetiti više vremena zapostavljenim ženskim sportovima; Šef ga tada sa snimateljima šalje da napravi dvominutni intervju s državnom prvakinjom u preponskom jahanju, što Robi s oduševljenjem prihvaća.

Dok Teo završava s pakiranjem svojih stvari i nastavlja s optužbama, Barbara mu potvrđuje da ima ljubavnika koji je "bogatiji i puno veći frajer" od Tea. Barbara se tada ruga Teu i naziva ga neambicioznim, a Teo odgovara da je njezin problem s njim bio taj što je on pošten i nije htio uzimati mito. Barbara tada shvati da je već šest sati i tjera Tea i Kazu, govoreći im da će "Mucek" sigurno izvaditi pištolj ako ih tu vidi; Barbara mu tada otkriva da joj je njezin ljubavnik već ponudio da likvidira Tea, ali da se ona zauzela za njega, na što Kazo predlaže "taktičko povlačenje". Ponosan, Teo odbija napustiti stan, a u tom trenutku netko zvoni na vratima. Barbara misli da je "Mucek", ali to je Robi, koji je došao napraviti intervju s Barbarom. Barbara navodi da je zaboravila na intervju, ali Robi kaže da će biti brzi; Teo i Kazo prisluškuju iza vrata te krivo misle da je Robi Barbarin ljubavnik. U tom trenutku dolazi kamerman i pita kako će snimati Barbaru, a dok Robi objašnjava, Tao šizi jer misli da Robi planira snimati seks s njegovom ženom; Teo ga želi prebiti, ali Kazo mu ne da.

Irena i Lucija su u pubu, gdje Lucija prepričava Ireni što ju je Kazo naučio, a Irena se žali oko posla; konobar im prilazi i kada vidi Irenin bikini s posla, moli ju da mu ga posudi za tu večer. Irena inspirirano komentira kako je sve manje slobodnih heteroseksualnih muškaraca, na što Lucija govori da ona ima nekoga tko ju ne primjećuje, misleći na Kazu; konobar tada uskaće i govori da i on ima nekoga tko ga ne primjećuje, na što Irena komentira kako će Robi sigurno biti ljubomoran.

U stanu, Teo uspijeva svladati Kazu i izaći pred Robija; pokušava ga ubiti, a Robi objašnjava da je došao po intervju. Dok snimateljska ekipa ulazi, Barbara se smije na pomisao da je varala Tea s Robijem, na što se potonji uvrijedi. Međutim, tada se čuje dolazak automobila i Barbara ih sve tjera iz stana, govoreći im da će ih "Mucek" sve pobiti ako je nervozan; TV ekipa bježi, ali dečki ostaju u stanu te se prave da su snimateljska ekipa. Iza vrata, ljubavnik naređuje svom tjelohranitelju Đeri da razvali vrata, ali baš u tom trenutku ih Barbara otvori pa Đero pretrči preko kauča i zabije se u kuhinju. U stan tada ulazi Ljubavnik, koji izgleda isto kao i konobar iz puba, samo što je izrazito napadan i agresivan. Robi ga tada pita ima li brata blizanca, što ovaj potvrdi i insinuira da je Robi također gej; Robi ga želi udariti stalkom za snimanje, ali ovaj tada izvadi pištolj i uperi ga u Tea jer nije spustio kameru.

Ljubavnik tada govori Barbari da se riješi "snimatelja" te da dođe do njegovog auta jer je vodi na modnu reviju. Teo, šokiran, otkriva da je Barbarin ljubavnik najveći mafijaš u gradu i da mu je fotografija stalno u crnoj kronici. Barbara se presvlači i odlazi, a na odlasku govori Teu da pospremi i zakjjuča na odlasku. U pubu, Armando se curama žali oko svojih ljubavnih neuspjeha i govori kako je nakon što ga je djevojka ostavila shvatio da "žene nisu jedine na svijetu". Ubrzo dolaze dečki i otkrivaju svima da je Armandov brat blizanac Barbarin ljubavnik, na što Armando otkriva da se njegov brat još u djetinjstvu počeo baviti kriminalom, a Robi se još jednom neslano našali na činjenicu da je on Barbarin ljubavnik; Irena i Teo ga žele udaviti, ali Lucija staje u njegovu obranu i govori da se samo šalio.

## Uloge

### Glavne uloge

*René Bitorajac kao Robert Kumerle (Robi), kvartovski dečko koji je u potrazi za stanom
*Mila Elegović Balić kao Irena Grobnik, manekenka u usponu koja je također u potrazi za stanom
*Tarik Filipović kao Teodor Friščić (Teo), odvjetnik čiji se brak raspada i Kaznin prijatelj
*Nataša Dangubić kao Lucija Toć, zbunjena djelatnica u videoteci koja slučajno postaje Irenina cimerica
*Hrvoje Kečkeš kao Kazimir Hrastek (Kazo), filmofil i Teov prijatelj koji odlazi od kuće i tako slučajno postaje Robijev cimer

### Sporedne uloge

* Dražen Čuček kao Konobar, konobar u pubu *Bitange i princeze*
* Zvonimir Zoričić kao Šef, urednik na StrTV-u
* Željko Duvnjak kao Inspicijent, inspicijent na StrTV-u
* Nina Violić kao Barbara, Teova (bivša) supruga
* Mile Kekin kao Erotoman, erotoman koji posjećuje videoteku

### Gostujuće uloge
* Duško Ćurlić kao Zatvorenik
* Dražen Čuček kao Ljubavnik
* Matija Jakšeković kao Tjelohranitelj
* Radoslav Maran kao Zatvorski zaštitar
* Ivan-Goran Vitez kao Voditelj
* Mijo Debanić kao Kamerman
* Anamarija Župarić kao Šefova asistentica
* Darko Gongola kao Tonac
* Nenad Jarić kao Osvjetljivač

## Produkcija

Treća epizoda bila je prva epizoda u kojem je stan od dečkiju iznenada "preuređen", odnosno bila je to prva epizoda u kojoj je korištena nova scenografija koja će, uz sitne izmjene, biti korištena do kraja serije. Razlog te promjene, koja je bila značajna, nije otkriven. Također, eksterijer Gazdine videoteke također je promijenjen; od ove epizode koristio se kadar stvarne lokacije (videoteka *Lara* na adresi Hegedušićeva 12b), koji je zamijenio scenografiju iz ranijih epizoda, iako će se ista koristiti i u nekim kasnijim epizodama serije.

## Napomene

## Vanjske veze
*